આવા પવિત્ર દામોદર કુંડની હાલત અત્યારે દયનીય છે. કુંડ આસપાસ ગંદકી જોવા મળે છે. સરકારના સહયોગથી જૂનાગઢ કોર્પોરેશન દ્વારા પાંચેક કરોડના ખર્ચે દામોદર કુંડનું રિનોવેશન કરવામાં આવે છે. જેમાં કુંડને કોર્પોરેશન દ્વારા કોઈ સ્વિમિંગ પુલ હોય તે પ્રકારનું રિનોવેશન કરી નવો ઓપ અપાતા ભાવિકોની લાગણી દુભાઈ છે. કોંગ્રેસ અને સ્થાનિક લોકોની સાથે હવે તો ભાજપ સાથે જોડાયેલા આગેવાનોએ પણ દામોદર કુંડના આ કામ સામે વિરોધનો સૂર છેડ્યો છે.